*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*113. számú előterjesztés*

Bátaszék Város Önkormányzata Képviselő-testületének 2019. május 29-én,

16,00 órakor megtartandó ülésére

*Döntés a Petőfi Sándor Művelődési Ház fűtéskorszerűsítéséhez kivitelező kiválasztásáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 05. 28. |

**Tisztelt Képviselő-testület!**

A Petőfi Sándor Művelődési Ház fűtésrendszere elavult, felújítása halaszthatatlan. A padlószint alatt megépített fűtésvezetékek korrodáltak - szivárognak, így a csőből kijutó víz az épület alapjait károsítja.

A fűtéskonstrukciós munkák I. ütemére ajánlattételre szóló felhívás került kiküldésre három vállalkozónak.

Műszaki tartalom: A tervdokumentáció szerint, I. ütem (1.sz. és 2.sz. fűtőkör) kivitelezése minden kiegészítő munkával (pl.: beüzemelés, EPH mérés, engedélyeztetés, stb…) együtt, teljesen készre.

A meglévő kazán üzemeltetésével továbbra is biztosítani kell a kivitelezési munkával nem érintett épületrész (zöld terem, hátsó iroda helyiségek, vizesblokk) fűtését.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg.

HB Szerelőipari Bt. 7100 Szekszárd, Dr. Tóth L. u. 14.

bruttó 13.074.743,-Ft

MA-RUSZTIC Kft. 7100 Szekszárd, Kurucz u. 19.

bruttó 12.917.686,-Ft

SIPOS Gáz, Fűtés és Gépészeti Szerelő Kft. 7100 Szekszárd, Sárvíz u. 2.

bruttó 11.983.231,-Ft

A SIPOS Gáz, Fűtés és Gépészeti Szerelő Kft. az elvárt 2019.08.31. befejezési határidővel szemben 2019.10.31. határnapot ajánlott meg. A nem az elvárt határnapra történő teljesítéssel az Önkormányzatnak érdeke nem sérül.

Javasoljuk a legalacsonyabb ajánlatot tevő SIPOS Gáz, Fűtés és Gépészeti Szerelő Kft.-vel történő szerződés megkötését bruttó 11.983.231,- Ft összeggel.

A TETT-tel kötött támogatási szerződés alapján folyósított támogatás terhére a jelen beruházást felhalmozási jellegű kiadásként számoljuk el.

Tekintettel a támogatási szerződésben rögzítettekre kötelező műszaki ellenőrt megbízni. Műszaki ellenőri tevékenység végzésre Pentz Gábor bruttó 150.000,-Ft összegű ajánlatot tett.

Bátaszék Város Önkormányzatának költségvetésében rendelkezésre álló fedezet: 10.000.000,-Ft.

Így összességében a munka elvégzésére 2.133.231,-Ft többlet forrást szükséges biztosítani.

Javasoljuk az alábbi határozati javaslatok elfogadását.

***1.sz. H a t á r o z a t i j a v a s l a t :***

**Petőfi Sándor Művelődési Ház fűtéskorszerűsítésére kivitelező kiválasztása**

Bátaszék Város Önkormányzatának Képviselő-testülete;

1. a Petőfi Sándor Művelődési Ház fűtéskorszerűsítés kivitelezésével a SIPOS Gáz, Fűtés és Gépészeti Szerelő Kft.-t (7100 Szekszárd, Sárvíz u. 2.) bízza meg bruttó 11.983.231,- Ft összeggel;
2. a vállalkozási díj kifizetése érdekében bruttó 10.000.000,- Ft-ot az önkormányzat 2019. évi költségvetésében tervezett felújítási kiadások előirányzata keretének a terhére, bruttó 1.983.231,- Ft-ot az önkormányzat 2019. évi költségvetésének általános tartalékkeretének terhére biztosítja.

*Határidő: 2019. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: SIPOS Gáz, Fűtés és

Gépészeti Szerelő Kft.

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

Bátaszék Város Önkormányzatának Képviselő-testülete;

1. a Petőfi Sándor Művelődési Ház fűtéskorszerűsítési munkák műszaki ellenőri feladatainak ellátásával Pentz Gábor műszaki ellenőrt bízza meg bruttó 150.000,- Ft összeggel;
2. a vállalkozási díj kifizetése érdekében bruttó 150.000,- Ft-ot az önkormányzat 2019. évi költségvetésének általános tartalékkeretének terhére biztosítja.

*Határidő: 2019. július 31.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Pentz Gábor

Bátaszéki KÖH városüz. iroda

Bátaszéki KÖH pénzügyi iroda

irattár